Številka: 900-155/2014-3

Datum: 19. 6. 2014

**Z A P I S N I K**

26. redne seje Sveta Četrtne skupnosti Rožnik MOL, ki je bila v sredo, 18. 6. 2014, ob 18. uri v prostorih Službe za lokalno samoupravo, MU, MOL, Viška cesta 38 v Ljubljani.

Sejo je na podlagi 58. člena Statuta Mestne občine Ljubljana sklicala in vodila podpredsednica Sveta Četrtne skupnosti Rožnik, MOL, Živa Vidmar (v nadaljevanju: predsedujoča).

NAVZOČI ČLANI SVETA: Tomaž Čučnik, Dušan Fatur, Selma Halilović, Borut Knez, Daniel Kušer, Saša Novak, Tomaž Šemrov, Vesna Škerl, Živa Vidmar in Jožica Vrhunc.

ODSOTNI ČLANI SVETA: Tatjana Burnik, Gregor Ciglar, Anton Franc Gunde, Ana Iskra, Rastko Korošec.

OSTALI NAVZOČI: Špela Šivavec in Mojca Mak, javni uslužbenki SLS, MU, MOL.

Na začetku seje je predsedujoča ugotovila, da je od 15 članov sveta prisotnih 10 članov, kar pomeni, da je bil svet sklepčen in je lahko začel z delom.

Seja se ni snemala.

V sprejem je predsedujoča predlagala naslednji dnevni red:

1. **Pregled in potrditev zapisnika 25. redne seje Sveta Četrtne skupnosti Rožnik, MOL.**
2. **Poplavne možnosti.**
3. **Zgibanka ČS Rožnik.**
4. **Imenovanje volilne komisije Četrtne skupnosti Rožnik.**
5. **Pobude občanov.**
6. **Pobude in predlogi članov sveta Četrtne skupnosti Rožnik.**
7. **Razno.**

Navzočih je bilo 10 članov sveta.

Opredeljenih je bilo 10 članov sveta.

Za predlagani dnevni red je glasovalo 10 članov sveta.

**Dnevni red je bil sprejet.**

**AD 1**

**PREGLED IN POTRDITEV ZAPISNIKA 25. REDNE SEJE SVETA ČETRTNE SKUPNOSTI ROŽNIK, MOL**

Predloga zapisnika 25. redne seje so člani sveta prejeli skupaj s sklicem na sejo.

Ker pripomb na zapisnika ni bilo, je predsedujoča dala na glasovanje naslednji

**Predlog SKLEPA št. 1/26:**

**Svet Četrtne skupnosti Rožnik, Mestne občine Ljubljana potrjuje zapisnik 25. redne seje Sveta Četrtne skupnosti Rožnik, MOL.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep 1/26 je bil sprejet.**

**AD 2**

**POPLAVNE MOŽNOSTI**

Predsedujoča je prisotne seznanila, da je Svet Četrtne skupnosti Rožnik pred sejo prejel še en dopis stanovalcev Kantetove ulice, ki se nanaša na prepoved gradnje navezovalne brvi s pešpotjo po Kantetovi ulici do biotehniške fakultete in jim povedala, da imajo fotokopijo dopisa pred seboj.

Predsedujoča je besedo predala gospodu Dušanu Faturju.

Dušan Fatur je povedal, da na navedenem območju stanuje že 43 let, da so vsa leta trepetali, kar se tiče poplav, saj jim je konstantno zalivalo kleti. Ta nevarnost pa je zdaj mimo. Povedal je, da je padavinska voda, ki priteče z Brda in se je stekala v jarek, zdaj speljana v odvodnik, ki teče direktno v Glinščico. Zgrajeni sta novi fakulteti, pri tem je ves teren dvignjen in tehnično do poplav ne more več priti. Poleg vsega pa bo zgrajen tudi zadrževalnik na Brdnikovi ulici.

Sam osebno ne razume ugovora prebivalcev.

Po razpravi, v kateri so sodelovali vsi prisotni člani sveta, je predsedujoča dala na glasovanje naslednji

**Predlog SKLEPA št. 2/26:**

**Svet Četrtne skupnosti Rožnik, Mestne občine Ljubljana, je ugotovil, da so bili v letošnjem letu narejeni koreniti posegi glede zagotovitve poplavne varnosti. S temi posegi je naselje med Jamnikarjevo in Kantetovo ulico rešeno pred poplavami. Z izgradnjo zadrževalnika Brdnikova pa bo poplavna varnost dokončno zagotovljena.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep 2/26 je bil sprejet.**

Predsedujoča je nadaljevala s pobudo občanov, ki se nanaša na prepoved gradnje navezovalne brvi in peš hojo po Kantetovi ulici.

V razpravi, v kateri so sodelovali vsi prisotni člani sveta, so ugotovili, da gre za nenavaden primer, ko se pešcem poskuša preprečiti hojo po površinah, ki so z odlokom namenjene prav njim.

Predsedujoča je po razpravi dala na glasovanje naslednji

**Predlog SKLEPA št. 3/26:**

**Svet Četrtne skupnosti Rožnik, Mestne občine Ljubljana, stoji na stališču, da so to pešceve površine, ki so določene tudi z mestnim odlokom, zato ne vidi razloga, da bi kakorkoli nasprotoval postavitvi brvi do biotehnične fakultete. Seveda pa naselje ne more biti parkirišče za obiskovalce fakultet.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep 3/26 je bil sprejet.**

**AD 3**

**ZGIBANKA ČS ROŽNIK**

Predsedujoča se je zahvalila vsem, ki so iskali podatke in ponudbe. Prisotne je povprašala, kdaj bi bilo bolj smiselno izdati predstavitveno zgibanko.

Po razpravi, v kateri so sodelovali vsi prisotni člani sveta, je predsedujoča dala na glasovanje naslednji

**Predlog SKLEPA št. 4/26:**

**Svet Četrtne skupnosti Rožnik, Mestne občine Ljubljana se je dogovoril, da predstavitveno zgibanko izda v začetku meseca septembra 2014.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep 4/26 je bil sprejet.**

Ter:

**Predlog SKLEPA št. 5/26:**

**Svet Četrtne skupnosti Rožnik, Mestne občine Ljubljana imenuje uredniški odbor za izdelavo predstavitvene zgibanke Četrtne skupnosti Rožnik v naslednji sestavi – Saša Novak, Tomaž Šemrov in Živa Vidmar.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep 5/26 je bil sprejet.**

In:

**Predlog SKLEPA št. 6/26:**

**Svet Četrtne skupnosti Rožnik, Mestne občine Ljubljana bo poiskal najugodnejšega ponudnika za oblikovanje predstavitvene zgibanke Četrtne skupnosti Rožnik.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep 6/26 je bil sprejet.**

**AD 4.**

**VOLILNA KOMISIJA ČETRTNE SKUPNOSTI ROŽNIK**

Predsedujoča je povedala, da se je pred sejo sestala Komisija za mandatna vprašanja volitve in imenovanja pri Svetu Četrtne skupnosti Rožnik. Na poziv političnim strankam, da predlagajo kandidate za volilno komisijo Četrtne skupnosti Rožnik, smo prejeli samo šest kandidatov, to so; Mojca Florjančič, Aleksander Kranjc, Marija Suhadolnik, Milena Štrakl, Tomaž Štrakl in Peter Trček.

Po razpravi, v kateri so sodelovali vsi prisotni člani sveta, je predsedujoča dala na glasovanje

**Predlog SKLEPA št. 7/26:**

**Svet Četrtne skupnosti Rožnik, Mestne občine Ljubljana imenuje Volilno komisijo Četrtne skupnosti Rožnik v naslednji sestavi:**

* **Predsednik, Tomaž Štrakl, Bizjakova 13, Ljubljana**
* **Namestnica predsednika, Mojca Florjančič, Rožna dolina VI/27, Ljubljana**
* **Član, Aleksander Kranjc, Rožna dolina IV/39, Ljubljana**
* **Namestnica člana, Marija Suhadolnik, Vrhovci I/7, Ljubljana**
* **Član, Peter Trček, Žaucarjeva ulica 17, Ljubljana**
* **Namestnica člana, Milena Štrakl, Bizjakova 13, Ljubljana**

Navzočih je bilo 10 članov sveta.

Opredeljenih je bilo 9 članov sveta.

Za predlagani sklep je glasovalo 9 članov sveta.

**Sklep 7/26 je bil sprejet.**

**AD 5.**

**POBUDE OBČANOV**

Gospa Urška Korošec je poslala pobudo za postavitev prometnih znakov za omejitev hitrosti na 30 km/h na delu Poklukarjeve ulice.

Po razpravi, v kateri so sodelovali vsi prisotni člani sveta, je predsedujoča dala na glasovanje naslednji

**Predlog SKLEPA št. 8/26:**

**Svet Četrtne skupnosti Rožnik, Mestne občine Ljubljana, podpira pobudo gospe Urše Korošec o postavitvi prometnih znakov za omejitev hitrosti na 30 km/h na delu Poklukarjeve ulice, s priporočilom za postavitev prometnih znakov, in odstopa v pristojno reševanje Oddelku za gospodarske dejavnosti in promet, MU, MOL.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep 8/26 je bil sprejet.**

**AD 6**

**POBUDE IN PREDLOGI ČLANOV SVETA ČETRTNE SKUPNOSTI ROŽNIK**

Tomaž Čučnik je povedal, da so se na njega obrnili predstavniki Gasilskega društva Ljubljana Vič, da so zelo zainteresirani, da se defibrilator namesti na poslopje gasilskega društva Ljubljana Vič.

Špela Šivavec je pojasnila, da Služba za lokalno samoupravo, MU, MOL, po njenih lokacijah v Ljubjani, namešča defibrilatorje. V bloku na naslovu Viška 38, stanovalci nasprotujejo postavitvi defibrilatorja, saj naj ne bi bil dovolj viden oziroma imajo pomisleke glede njegove varnosti.

Gasilsko društvo Ljubljana Vič je na Četrtno skupnost Rožnik že naslovilo pobudo, da se defibrilator namesti na poslopje Gasilskega društva. Dopis je bil odstopljen Službi za lokalno samoupravo, MU, MOL v pristojno reševanje.

Po razpravi, v kateri so sodelovali vsi prisotni člani sveta, je predsedujoča dala na glasovanje naslednji

**Predlog SKLEPA št. 9/26:**

**Svet Četrtne skupnosti Rožnik, Mestne občine Ljubljana, poziva Službo za lokalno samoupravo, MU, MOL, da namesti defibrilator na poslopje Gasilskega društva Ljubljana Vič, na Viški cesti 41 v Ljubljani. Gasilsko društvo Ljubljana Vič je zelo zainteresirano zanj, so pa tudi strokovno usposobljeni za delo z defibrilatorjem. Zato so člani /-ce sveta zadovoljni, da bo aparat nameščen na dostopnem mestu in da bodo z njim ravnali usposobljeni ljudje.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep 9/26 je bil sprejet.**

**AD 7**

**RAZNO**

Dnevni red je bil izčrpan in predsedujoča je ob 19.10 uri zaključila sejo.

Zapisala:

Špela Šivavec

Živa Vidmar,

podpredsednica sveta

Četrtna skupnost Rožnik

Mestna občina Ljubljana